Odense Adresse-Contoirs Efterretninger, 1838-02-19
Storbrittannien. Den canadiske Bill er tredie Gang læst og antaget i Overhuset, saa at den nu kun behøver Dronningens Bekræftelse, for at blive hævet til en Lov. Lord Brougham, der hele Tiden har modsat sig denne Lov, traf uventet en Allieret i Ultratorien, Lord Ellenborough, der meente, at Omstændighederne i Canada havde forandret sig betydeligt siden billens første Jndbringelse: dengang var hele Canada i Oprør, men nu var Opstanden dæmpet, der fattedes altsaa Præmisserne til billen, hvortil kom, at en Conflict med de forenede Stater ikke var umulig. Lord Ashburton bemærkede, at det var meget bedre, itide at skille sig venskabeligt og i Fred fra Canada og i det Hele vilde han have Colonisationsystemet forandret derhen, at Man ved Colonierne kun skulde stræbe at erhverve Stater, der, med Tiden uafhængige, kunde være Moderlandets troe Bundsforvandte, det andet hidtil brugte System kunde kun anvendes paa Militairstationerne Malta og Gibraltar og Handelstationerne i de vestindiske Øer. Lord Brougham yttrede sin Forundring over, at den med dictatorisk Myndighed beklædte Lord Durham, istedetfor strax at afreise til sin Post lod i flere Maaneder vente paa sig, hvilken Bebreidelse af Ministrene gjendreves ved den Forklaring, at Frosten spærrede Lorenzostrømmen." Trods Alt, hvad der saaledes taltes imod Billen, gik den, som ovenmeldt, dog igjennem. Frankerig. Efterat Deputeredekammeret paa en besynderlig Maade havde endt Debatterne om Costumet; ved den første Dag at antage Lovforslaget og den følgende Dag at forkaste det (saadanne Fremskridt kan den parlamentariske Viisdom gjøre paa een Nat!) – foretoges i Bureauxerne Valgene af 35 Medlemmer til Budgetcommissionen, paa hvilken det nu vil komme an om der skal foretages en Rentereduction eller ikke. J Commissionen er Majoriteten saavelsom Præsidenten, Hr. Passy for en saadan Foranstaltning, men det ministerielle Parti imod den. Ene den Omstændighed, at Hr. Passy er bleven valgt til Præsident og foretrukken for den ministerielle Candidat, Hr. Duchatel, er et slemt Varsel for Ministrene, hvorfor ogsaa disse skulle have til Hensigt at andrage om et Tillidsvotum af Kammeret: er dette først erholdt, kan Regjeringen med Hensyn til Rente reductionen gjøre hvad den vil. - Lafittes Stol i Kammeret skal ikke længer staae ledig: med 1031 Stemmer er han bleven valgt i det 6te Valgdistrict i Paris Spanien. Det bekræftes desværre, at den faste Stad Morella i Valencia ved Forræderie er falden i Carlisternes Hænder: begge Commandantens Been bleve afskudte, men han skaffede dog sig og Garnisonen fri Udmarsch. - J Cortes glædede Man sig den 3 d. ved Oplæsningen af den glimrende Seir ved Balmaceda; Man erfarede nu officielt, at Carlisterne havde mistet 400 Mand, hvoriblandt en preusisk General; deres Retirade anførtes af en russisk General, som de franske Blade kalde Kin holtz. J det andet Kammer er et Lovforslag bleven antaget, ifølge hvilket der paany skal udskrives 40,000 Mand, skjøndt den christiniske Hær ifølge officielle Tabeller for to Aar siden talte 230,000 Mand. En kongelig Forordning af 2d. befaler Jntendanterne paa Cuba og Portoricceat oprette Juntaaer, der skulle inddrive en overordentlig Krigsskat paa 60 Millioner Realer, samt sælge de inddragne geistlige Godser.